Droste effekti
Droste effekti, sanʼatda mise en abyme misoli sifatida tanilgan – bu rasmning oʻz ichida, xuddi shu rasmning rekursiv ravishda tasvirlanishi hisoblanadi. Bu nazariy jihatdan abadiy davom etishi mumkin boʻlgan zanjir hosil qiladi, lekin amalda faqat tasvir oʻlchamlari koʻz ilgʻamay qolguncha davom etadi. Effekt 1904-yilda yaratilgan Yan Misset tasviri bilan Gollandiyalik kakao brendi boʻlgan Droste sharafiga nomlangan. Droste effekti shundan beri turli mahsulotlarni qadoqlashda qoʻllanildi. Reklamadan tashqari, effekt gollandiyalik rassom M. C. Escherning 1956-yildagi litografiya Print Galleryda ham namoyon boʻladi. Effekt komikslarning muqovalarida, asosan, 1940-yillarda keng qoʻllanilgan.